CELEX: 62011CA0154
Language: fi
Date: 2012-07-19 00:00:00
Title: Asia C-154/11: Unionin tuomioistuimen tuomio (suuri jaosto) 19.7.2012 (Landesarbeitsgericht Berlinin (Saksa) esittämä ennakkoratkaisupyyntö) — Ahmed Mahamdia v. Algerian demokraattinen kansantasavalta (Oikeudellinen yhteistyö yksityisoikeudellisissa asioissa — Asetus (EY) N:o 44/2001 — Toimivalta työsopimusta koskevissa riita-asioissa — Kolmannen maan suurlähetystön kanssa tehty sopimus — Työnantajavaltion immuniteetti — 18 artiklan kohdassa tarkoitetut käsitteet sivuliike, agentuuri tai muu toimipaikka — Sellaisen toimivaltaa koskevan sopimuksen yhteensopivuus 21 artiklan kanssa, jossa toimivalta annetaan kolmannen valtion tuomioistuimille)

29.9.2012   
            
            
               FI
            
            
               Euroopan unionin virallinen lehti
            
            
               C 295/11
            
         Unionin tuomioistuimen tuomio (suuri jaosto) 19.7.2012 (Landesarbeitsgericht Berlinin (Saksa) esittämä ennakkoratkaisupyyntö) — Ahmed Mahamdia v. Algerian demokraattinen kansantasavalta
   (Asia C-154/11) (1)
   
   (Oikeudellinen yhteistyö yksityisoikeudellisissa asioissa - Asetus (EY) N:o 44/2001 - Toimivalta työsopimusta koskevissa riita-asioissa - Kolmannen maan suurlähetystön kanssa tehty sopimus - Työnantajavaltion immuniteetti - 18 artiklan kohdassa tarkoitetut käsitteet sivuliike, agentuuri tai muu toimipaikka - Sellaisen toimivaltaa koskevan sopimuksen yhteensopivuus 21 artiklan kanssa, jossa toimivalta annetaan kolmannen valtion tuomioistuimille)
   2012/C 295/17
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landesarbeitsgericht Berlin
   
      Pääasian asianosaiset
   
   
      Kantaja: Ahmed Mahamdia
   
      Vastaaja: Algerian demokraattinen kansantasavalta
   
      Oikeudenkäynnin kohde
   
   Ennakkoratkaisupyyntö — Landesarbeitsgericht Berlin — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (EYVL 2001, L 12, s. 1) 18, 19 ja 21 artiklan tulkinta — Sen määrittäminen, mikä tuomioistuin on toimivaltainen käsittelemään asian, joka koskee kantajan, joka on jäsenvaltion ja kolmannen maan kansalainen, irtisanomista tämän työskenneltyä autonkuljettajana jäsenvaltiossa, jonka kansalainen hän on, sen kolmannen maan suurlähetystön palveluksessa, jonka kansalainen hän myös on, sellaisen työsopimuksen perusteella, jonka mukaan viimeksi mainitun maan tuomioistuimet ovat toimivaltaisia
   
      Tuomiolauselma
   
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 18 artiklan 2 kohtaa on tulkittava siten, että jäsenvaltion alueella sijaitseva kolmannen maan suurlähetystö on kyseisessä säännöksessä tarkoitettu ”toimipaikka” riita-asiassa, joka koskee sen lähettäjävaltion nimissä tekemää työsopimusta, kun työntekijän suorittamat tehtävät eivät kuulu julkisen vallan käyttöön. Kansallisen tuomioistuimen, jonka käsiteltäväksi asia on saatettu, on ratkaistava, mitä työntekijän hoitamat tehtävät tarkalleen ovat.
            
         
               2)
            
            
               Asetuksen N:o 44/2001 21 artiklan 2 kohtaa on tulkittava siten, että ennen riidan syntymistä tehty toimivaltaa koskeva sopimus kuuluu tämän säännöksen soveltamisalaan siltä osin kuin siinä annetaan työntekijälle mahdollisuus saattaa asia asetuksen 18 ja 19 artiklan erityissääntöjen mukaan tavallisesti toimivaltaisten tuomioistuinten lisäksi muiden, mahdollisesti myös unionin ulkopuolella sijaitsevien tuomioistuinten käsiteltäväksi.
            
         
      (1)  EUVL C 173, 11.6.2011.